મગફળીની ખરીદી ટેકાના ભાવે કરવાને બદલે ભાવાંતર યોજના લાગુ કરવાની માંગ સાથે રાજકોટ સહિતના સૌરાષ્ટ્રભરના કમિશન એજન્ટો, વેપારીઓ હડતાળ પર ઉતરી જતા હરાજી-વેપારની કામગીરી ઠપ્પ થઇ જતા કરોડોના ટર્ન ઓવર અટકી ગયા છે. અમુક યાર્ડોમાં પડતર માલનો નિકાસ કરવા હરાજીની છુટ આપવા નિર્ણય એસોસીએશન વતી લેવામાં આવ્યો હતો. જો કે શુક્રવારથી દિવાળીના તહેવાર પૂર્વે જ તમામ યાર્ડોમાં હડતાલનો માહોલ છવાઈ જશે.ભાવાંતર યોજના લાગુ કરવાની માંગ સાથે સૌરાષ્ટ્રભરના યાર્ડો હડતાળ ઉપર જતા કૃષિમંત્રીએ રાજકોટ યાર્ડ ચાલુ હોવાનું નિવેદન આપતા એસોસીએશનના પ્રમુખ અતુલ કમાણીએ એક યાદીમાં જણાવ્યું હતું કે રાજકોટ સહિત સૌરાષ્ટ્રના ૨૨ યાર્ડો સદંતર બંધ રહ્યા હતા. કૃષિમંત્રી રાજકોટ યાર્ડ ચાલુ હોવાનું સાબિત કરી દેતા એસો.ના પ્રમુખ પદેથી રાજીનામુ આપી દઇશ.